ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กน ๒/๒๕๔๗เรื่องหลักเกณฑ์ วิธีการและเงื่อนไขการขออนุญาตและการอนุญาตให้ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าย้ายสำนักงานแห่งใหญ่หรือสำนักงานสาขา[๑] อาศัยอำนาจตามความในมาตรา ๑๗ (๕) มาตรา ๓๒และมาตรา ๓๓ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ ในประกาศนี้สำนักงานแห่งใหญ่ หมายความว่าสำนักงานแห่งใหญ่ตามประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๖ เรื่อง หลักเกณฑ์วิธีการและเงื่อนไขการขออนุญาตและการอนุญาตให้ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า มีสำนักงานสาขาและการปฏิบัติหน้าที่ของสำนักงานสาขาลงวันที่ ๑ ตุลาคม ๒๕๔๖ และที่แก้ไขเพิ่มเติมสำนักงานสาขา หมายความว่าสำนักงานสาขาตามประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๔๖เรื่อง หลักเกณฑ์วิธีการและเงื่อนไขการขออนุญาตและการอนุญาตให้ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีสำนักงานสาขาและการปฏิบัติหน้าที่ของสำนักงานสาขาลงวันที่ ๑ ตุลาคม ๒๕๔๖ และที่แก้ไขเพิ่มเติมการย้ายสำนักงานแห่งใหญ่ หมายความว่าการเปลี่ยนที่ทำการของสำนักงานแห่งใหญ่จากที่ทำการแห่งเดิม ไปยังที่ทำการแห่งใหม่การย้ายสำนักงานสาขา หมายความว่าการเปลี่ยนที่ทำการของสำนักงานสาขาจากที่ทำการแห่งเดิม ไปยังที่ทำการแห่งใหม่สำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อ ๒ นายหน้าซื้อขายล่วงหน้าที่ประสงค์จะย้ายสำนักงานแห่งใหญ่หรือย้ายสำนักงานสาขาต้องมีคุณสมบัติและไม่มีลักษณะต้องห้ามตามประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๔๖ เรื่อง หลักเกณฑ์วิธีการและเงื่อนไขการขออนุญาตและการอนุญาตให้ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีสำนักงานสาขาและการปฏิบัติหน้าที่ของสำนักงานสาขาลงวันที่ ๑ ตุลาคม ๒๕๔๖ และที่แก้ไขเพิ่มเติมให้นายหน้าซื้อขายล่วงหน้าที่ประสงค์จะย้ายสำนักงานแห่งใหญ่หรือย้ายสำนักงานสาขายื่นขออนุญาตการย้ายสำนักงานแห่งใหญ่หรือการย้ายสำนักงานสาขาต่อเลขาธิการตามแบบคำขออนุญาตที่สำนักงานกำหนดพร้อมชำระค่าธรรมเนียมตามข้อ๕ (๒) ล่วงหน้าก่อนวันปิดทำการที่ทำการแห่งเดิมเป็นเวลาไม่น้อยกว่า ๖๐ วันเว้นแต่กรณีมีเหตุจำเป็นและสมควรโดยได้รับความเห็นชอบจากเลขาธิการในการพิจารณาคำขออนุญาตเลขาธิการจะพิจารณาและแจ้งผลการพิจารณาภายใน ๑๕ วัน นับตั้งแต่วันถัดจากวันที่สำนักงานได้รับคำขออนุญาตพร้อมทั้งเอกสารและหลักฐานที่ถูกต้องและครบถ้วนข้อ ๓ นายหน้าซื้อขายล่วงหน้าต้องไม่เปิดดำเนินการที่ทำการแห่งเดิมของสำนักงานแห่งใหญ่หรือสำนักงานสาขาและที่ทำการแห่งใหม่ของสำนักงานแห่งใหญ่หรือสำนักงานสาขาในวันเดียวกัน ทั้งนี้เลขาธิการอาจกำหนดเงื่อนไขเกี่ยวกับการย้ายสำนักงานแห่งใหญ่หรือการย้ายสำนักงานสาขาให้นายหน้าซื้อขายล่วงหน้าปฏิบัติด้วยก็ได้ในการย้ายสำนักงานแห่งใหญ่หรือย้ายสำนักงานสาขานายหน้าซื้อขายล่วงหน้าต้องคำนึงถึงประโยชน์ของลูกค้าด้วยข้อ ๔ นายหน้าซื้อขายล่วงหน้าต้องแจ้งเรื่องการย้ายสำนักงานแห่งใหญ่หรือการย้ายสำนักงานสาขาแก่ลูกค้าทุกรายเป็นลายลักษณ์อักษรตามที่อยู่ที่ได้แจ้งไว้พร้อมทั้งปิดประกาศเรื่องดังกล่าวไว้ในที่เปิดเผย ณที่ทำการแห่งเดิมของสำนักงานแห่งใหญ่หรือสำนักงานสาขาล่วงหน้าก่อนวันปิดทำการที่ทำการแห่งเดิมของสำนักงานแห่งใหญ่หรือสำนักงานสาขาเป็นเวลาไม่น้อยกว่า๑๕ วันข้อ ๕ ค่าธรรมเนียมการอนุญาต(๑) แบบคำขออนุญาต ฉบับละ ๕๐๐ บาท(ห้าร้อยบาทถ้วน)(๒) ค่าตรวจแบบและเอกสาร(ก) สำนักงานแห่งใหญ่ ครั้งละ ๕,๐๐๐บาท (ห้าพันบาทถ้วน)(ข) สำนักงานสาขาหนึ่งแห่ง ครั้งละ ๑,๒๕๐บาท (หนึ่งพันสองร้อยห้าสิบบาทถ้วน)ประกาศณ วันที่ ๙ กุมภาพันธ์ พ.ศ. ๒๕๔๗วัฒนาเมืองสุขรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๓๒/๒ มิถุนายน ๒๕๕๒